Indiana (suterot)

Rupa 
Indiana, i criolla jotikya vey oluafa yasa, va guazaf is tizaf buluyus fayik, Delmare vombik, volkalon al kurer. Koe winkafe lamone do in gabenton irubar. Toloya antafa tolpozilira tid mouberikya Noun is yona worara ke Ralph kosayik, yikye tumustayane gan yona abditcafa niga. Ko lamone uniferdaf brostasik, fertik ke Noun, Raymon de Ramière artlakir. Battan, legaf gu in, va Indiana djubrostar. Kosmason va relmera, Noun kser. Raymon, damo inton lazavayana volkalaca, gan Indiana zo lajurenar vox romeyon nume kalion tulegawer. Rawayan, Delmare vombik ko Bourbon ewala va int godivblir. Fertik zo solparsad voxen Raymon anyan gan volkaluca van int va Indiana rozar. Buluson va kurenik yikya me sidjer kire gan battel zo fikeyer. Raymon, trasiyison va kulikya ta divargera, va Indiana dimemuder. Numen in ton varafa gracira katrasiwer. Gan Ralph kosayik zo giwar ; in givar da Delmare vombik al awalker. Toloy yik bam gorad da ko Bourbon ewala ta ksera di dimlapid. Voxen, vanmiae tuwava, sin va bat awalkedaf azed ebgad aze va yon diliodaf viel blidad.

 Toza 
Bak muvaf is fedaf muvugalaf sielcek, koe lamoneme ke Brie gola, disukeson va teyedas nornokeem ke teyxo is vion abdunis varlaveel, baroy klokesik va int goreston kokereled. Toloy bat amlitik ko klubafe arge mo int aldoase va int gruidepenon nunafed ; voxen tel bareaf va yona tcala va tcumiverapa ziliyir : moe deba tegulaweyer, va konaka kexafa wirkadara ontinamon elekayar ise va kurtam ben catses flag dendayar, djukulyumason va dof volnik.

 Yunkexa 
Konak yunkeks va berpot gan Tony Johannot, 1855

 Dere rupel 
 George Sand : Francavaf suterotik ( 1804-1876 )
 Francavafo xanto, dene Wikisource : Indiana

|style="vertical-align: top;"|

|}

Indiana (suterot)
Indiana (suterot)
Indiana (suterot)
Indiana (suterot)Indiana (suterot)